Na temelju  Statuta Dječjeg vrtića – Vrtić Pinokio (u daljnjem tekstu Dječji vrtić), Upravno vijeće Dječjeg Vrtića na  sjednici  održanoj  ___________. godine  donijelo je :

P R A V I L N I K
O KUĆNOM REDU

                                                                      Članak 1.
Ovim Pravilnikom  radnici Dječjeg vrtića – Vrtića Pinokio reguliraju dolazak, vrijeme boravka u vrtiću, rani odgoj i obrazovanje djece od navršene prve do sedme godine života , obveze radnika i obveze roditelja.

                                                                       Članak 2.
Rad u vrtiću provodi se u skladu sa Zakon o predškolskom odgoju i naobrazbi (NN, 10/97, 107/07, NN 57/22),Zakonu o ustanovama (NN, 76/93 ) Statutom i ostalim aktima vrtića. 

                                                                RADNO VRIJEME
                                                                     Članak  3.
Radnici Dječjeg vrtića te druge osobe mogu boraviti u prostoru Dječjeg vrtića samo tijekom radnog vremena vrtića.
Radno vrijeme Dječjeg vrtića je od ponedjeljka do petka od 6:00 do 16:30 sati. Subotom i nedjeljom, te praznicima i blagdanima Dječji vrtić ne radi.
Djeca mogu boraviti u Dječjem vrtiću samo u vrijeme određeno za izvođenje odgojno-obrazovnih programa i drugih oblika rada.
Roditelji ili skrbnici mogu djecu dovesti u vrtić unutar radnog vremena i sukladno dogovoru sa odgojiteljima, a odvesti iz Dječjeg vrtića u skladu s programom koji koriste, najkasnije do 16:30.
Dijete ne smije boraviti u Dječjem vrtiću duže od 10 sati u kontinuitetu.

                                                  


                                                                         Članak 4.
Radnici su dužni dolaziti na posao i odlaziti s posla prema rasporedu radnog vremena. 
Način vođenja evidencije o nazočnosti na radnom mjestu određuje ravnatelj.
Dnevni odmor (stanku) radnici koriste tako da se osigura redovito ostvarivanje programa, nadzor nad djecom i komuniciranje sa strankama.

                                                              KOMUNIKACIJA
                                                                     Članak 5.
Radnici Dječjeg vrtića dužni su poštivati sve norme kulturnog ponašanja u međusobnim kontaktima, kao i prema roditeljima i drugim osobama koje borave u Dječjem vrtiću, promovirati humane vrijednosti, uvažavanje i poštovanje različitosti i nenasilje.
U izvršenju svojih obveza radnici Dječjeg vrtića dužni su međusobno surađivati, razmjenjivati  iskustva i mišljenja, posebice kada se radi o ostvarivanju Godišnjeg plana i programa i ostvarivanja zadaća utvrđenih Zakonom i Statutom.
Roditelji mogu razgovarati s odgojiteljima i ostalim zaposlenicima u dane primanja roditelja ili u vrijeme individualnih primanja koje dogovara sa  odgojiteljima ili ravnateljicom.

                                                BORAVAK U PROSTORU VRTIĆA
                                                                  Članak 6.     
U prostoru Dječjeg vrtića zabranjeno je :
· pušenje
· nošenje oružja
· pisanje po zidovima i inventaru Dječjeg vrtića
· bacanje papira i ostalog otpada izvan koševa za otpatke
· unošenje i konzumiranje alkohola i narkotika
· dolazak u alkoholiziranom stanju ili pod utjecajem  narkotika
· unošenje sredstava,  opreme i uređaja koji mogu izazvati požar ili eksploziju
· unošenje tiskovina nepoćudnog sadržaja.


                                                





Članak 7.
Odgojitelji i roditelji ne smiju bez dopuštenja ravnatelja dovoditi u vrtić strane osobe.
Nezaposlenim osobama nije dozvoljen ulazak u prostorije gdje borave djeca i zaposleni bez nazočnosti zaposlenika Dječjeg vrtića, a u slučaju potrebe ulaska moraju se obratiti za pomoć najbližem zaposleniku.
Nezaposlene osobe mogu boraviti u skupinama djece iznimno uz planirane zadaće (prilagodba djece, roditelj-gost, pokazni rad u skupini, liječnici, glumci, glazbenici isl.).
Nezaposlenima je strogo zabranjen ulazak u ekonomski dio vrtića (kuhinja i prateći prostor, garderobe zaposlenika, praonica, kotlovnica i elektro postrojenje). 
Svim osobama zabranjeno je dovoditi životinje u prostorije i radni okoliš Dječjeg vrtića.

                                                                    Članak 8.    
Dužnost radnika i drugih osoba koje borave u Dječjem vrtiću je skrbiti o imovini  Dječjeg vrtića prema načelu dobrog gospodara.

                                                                      Članak 9.   
Radnici Dječjeg vrtića moraju se racionalno koristiti sredstvima Dječjeg vrtića koja su im stavljena na raspolaganje.
Svaki uočeni kvar na instalacijama električne struje, plina ili vodovoda, grijanja ili drugi kvar radnici su  obvezni prijaviti ravnatelju ili u računovodstvu.

                                                                    Članak 10.
Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije. Vrtić zaključava spremačica nakon radnog vremena koje je do 17:00 sati, ukoliko je odsutna to radi odgojitelj koji radi zadnju smjenu do 16:30.Vrtić otključavaju odgojitelji koji taj dan rade jutarnju smjenu od 6:00 sati.

                                                                   Članak 11.
Oprema, sredstva za rad te materijali mogu se koristiti (unositi i iznositi) samo za vrijeme radnog vremena, a izvan radnog vremena uz odobrenje ravnatelja.



                                                                    Članak 12.
Za vrijeme rada odgojitelji i drugi radnici dužni su brinuti o svom izgledu (zdravstvenom i estetskom), nositi urednu i čistu propisanu zaštitnu odjeću i obuću te svojim izgledom, ponašanjem i svakodnevnom komunikacijom s korisnicima i strankama čuvati i pozitivno utjecati na ugled struke i Dječjeg vrtića.

                                          
RAD S DJECOM
                                                                 Članak 13.
Rad s djecom zasniva se na metodama i oblicima rada koji pridonose:
· poticanju inicijative i razvijanju samostalnosti kod djece
· cjeloviti razvoj i razvoj dječjih kompetencija potrebnih za lakše snalaženje u društvu
· izgrađivanju odnosa uzajamnog poštovanja djece i odgojitelja
· razvijanju spoznaje o osobnim pravima i pravima drugih te odgovornostima koja ta prava podrazumijevaju
Roditelji-skrbnici dužni su sudjelovati u provedbi plana skupine (donošenjem materijala, praćenjem oglasne ploče za roditelje, dolazak roditelja u skupinu radi prezentacije zanimanja uključivanje u zajedničke aktivnosti vrtića i obitelji i sl.).
                                                          
                                                                      Članak 14.
Rad s djecom provodi se u vrtićkim odgojnim skupinama, raspoređenim po dobi.
Broj djece u skupinama  iz stavka 1. ovoga članka određuje Osnivač  prema Državnom pedagoškom standardu predškolskog odgoja i obrazovanja.

                                          POJAČANE  MJERE SIGURNOSTI DJECE
                                                                     Članak 15.
Zaključavanje 
Vrata Dječjeg vrtića osigurana su sigurnosnom bravom, koja onemogućava djeci izlazak iz Dječjeg vrtića.
Vrata se otvaraju putem interfona na kojem se nalazi kamera .

                                                              
Članak 16.
Preuzimanje i predaja djeteta
Dijete dovodi i odvodi  iz Dječjeg vrtića samo roditelj ili skrbnik djeteta ili ovlaštena punoljetna osoba koju je roditelj naveo u odgovarajućem obrascu.
Roditelj ili ovlaštena osoba  dužni su se javiti odgojitelju prilikom dovođenja i odvođenja djeteta.
Odgovornost vrtića počinje u trenutku preuzimanja djeteta od strane odgojitelja, a završava u trenutku predaje djeteta roditelju ili drugoj ovlaštenoj osobi ili voditeljima kraćih programa.
U vrijeme trajanja kraćih programa odgovornost za dijete ima voditelj kraćeg programa.
Ako roditelj preda dijete voditelju kraćeg programa, mora i preuzeti dijete od istog voditelja.
Nije dopušteno dovođenje i odvođenje djeteta osobi pod utjecajem alkohola ili drugih sredstava ovisnosti.
Dijete iz nepotpune obiteljske sredine (razvedeni roditelji) može odvoditi iz vrtića roditelj kome je dijete pripalo sudskim rješenjem.
                                                                          Članak 17. 
Odnos  zaposlenika prema djetetu
Zaposlenici, a osobito odgojitelji:
· odgovorni su za sigurnost djece (uvjeti, postupci i aktivnosti djece)
· obavezni su se humano odnositi prema svakom djetetu i štititi njegova prava
· poštivati djetetovu individualnost i dijete kao cjelovito biće
·  obavezni su reagirati na svako uočeno agresivno ponašanje odraslih ili djece prema djetetu sukladno protokolima ponašanja.

                                                                     Članak 18.
Zdravlje djece
Prvog dana dolaska djeteta u Dječji vrtić roditelj je dužan donijeti liječničko uvjerenje, ne starije od sedam dana,  da je dijete zdravo i spremno za pohađanje vrtića.
Roditelj-skrbnik dužan je u vrtić dovoditi zdravo, čisto i uredno dijete. U vrtić se dijete ne smije primiti ukoliko ima temperaturu, proljev i povraćanje, uši i svrab, zarazne bolesti i parazite u stolici.
Nakon preboljene bolesti dijete se može primiti jedino uz liječničku ispričnicu.
O svakoj bolesti i promjeni zdravstvenog stanja djeteta roditelji su obavezni obavijestiti  odgojitelja djeteta. 
Lijekovi se ne primaju u vrtić, osim kod kroničnih bolesti i uz liječničku potvrdu.
Kod ozljeda, naglog pobolijevanja i sl. u vrtiću se pruža prva pomoć, odmah se obavještava roditelja-skrbnika i ako postoji indikacija za dodatnu stručnu medicinsku pomoć, dijete se upućuje liječniku.
                                                                 Članak 19.
Prehrana djece
Prehrana djece usklađuje se s važećim normativima i kontrolira od strane Zavoda za javno zdravstvo.
Torte, sladolede i kolače dozvoljeno je donositi samo uz propisan certifikat o ispravnosti. Rođendanske proslave u skupini dogovaraju se s odgojiteljem skupine.
                                                 PRAVO I OBVEZA INFORMIRANJA
                                                                 Članak 20.
Roditelji (skrbnici) imaju pravo i obvezu informirati se o razvoju i ponašanju svoga djeteta, prisustvovati roditeljskim sastancima i radionicama te redovito imati uvid u oglasne ploče za roditelje i web stranice Dječjeg vrtića, kako bi bili informirani o svemu što se odnosi na rad Dječjeg vrtića i suradnju s istim.
Roditelji ili skrbnici su dužni:
· obavijestiti Upravu i odgojitelje o svakoj promjeni telefonskih brojeva i adrese boravka
·  pravovremeno obavijestiti odgojitelja o svakoj promjeni u obitelji koja može bitno utjecati na dijete ili njegov boravak u vrtiću
· obavijestiti odgojitelja o izostanku djeteta zbog bolesti
· pismeno se izjasniti u svezi uključivanja djeteta na izlete ili aktivnosti koje imaju potrebu za organiziranim prijevozom (posjete kazalištu, izleti i sl.)
· pratiti, tražiti i davati informacije o napretku i ponašanju djeteta
· poštivati pravilo da traže samo najnužnije informacije pred vratima odgojne skupine djeteta ili telefonom, a za opširnije informacije obratiti se u vrijeme predviđeno za individualne razgovore.

                                        



RODITELJI-ZAKONSKE I DRUGE OBVEZE
                                                                Članak 21.
Roditelji ili skrbnici dužni su:
· pridržavati se odredbi Obiteljskog zakona
· na vrijeme izvršavati obveze preuzete potpisivanjem ugovora s Dječjim vrtićom (plaćanje, dovođenje djeteta, donošenje potrebnih stvari, najava izostanaka, najava ispisa i sl.)
· upoznati se i pridržavati odredbi kućnog reda Dječjeg vrtića
· kulturno se ponašati i pristojno se ophoditi prema odgojiteljima i svim zaposlenicima te uvažavati njihovu stručnost, kao osnovni modeli djeteta
· poštivati privatno vlasništvo drugih roditelja i djece te zaposlenika vrtića.   

                                                          RADNICI – PRAVA I OBVEZE   
                                                                  Članak 22.
U obavljanju svojih poslova i zadaća radnici imaju prava, obveze i odgovornosti utvrđene Zakonom o radu i drugim propisima te općim aktima Dječjeg vrtića.
U svom radu radnici su dužni:
·  pridržavati se Zakona, Statuta, drugih akata Dječjeg vrtića, Godišnjeg plana i programa rada i naloga ravnatelja
· stručno, odgovorno i pravovremeno izvršavati svoje poslove
· obavljati poslove radnog mjesta na koje su raspoređeni sukladno Godišnjem planu i programu rada, a na način utvrđen općim aktima Dječjeg vrtića
                                      

PRIJELAZNE I ZAVRŠNE ODREDBE

                                                      Članak 23.
Izmjene i dopune ovog Pravilnika vršit će se na način utvrđen za njegovo donošenje.
                                                                       Članak 24.
Ovaj Pravilnik stupa na snagu danom donošenja, a primjenjivat će se od  4.siječnja 2016.godine.

                                                                                                            Predsjednik Upravnog vijeća
__________________________
                                                                                                                 Melita Vugrinec Iveković   
[bookmark: _GoBack]U Varaždinu, ________________.


